PMIndiaData/PMIndiaSum huggingface dataset:
ലാഭക്കണക്കുകളില്‍ മാറ്റം വരുത്തി നികുതി വെട്ടിക്കുന്നതു തടയാന്‍ നികുതിക്കരാര്‍ സംബന്മധിച്ച നടപടിക്രമങ്ങള്‍ നടപ്പാക്കുന്നതിനുള്ള ബഹുമുഖ ഉടമ്പടി ഒപ്പുവെക്കുന്നതിനു മന്ത്രിസഭാ അനുമതി

ലാഭക്കണക്കുകളില്‍ മാറ്റം വരുത്തി നികുതി വെട്ടിക്കുന്നതു തടയാന്‍ നികുതിക്കരാര്‍ സംബന്മധിച്ച നടപടിക്രമങ്ങള്‍ നടപ്പാക്കുന്നതിനുള്ള ബഹുമുഖ ഉടമ്പടി ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. കോര്‍പറേറ്റ് നികുതി നല്‍കുന്നത് ഒഴിവാക്കാനായി ഒരിടത്തു ലഭിക്കുന്ന വന്‍ ലാഭം കണക്കുകളില്‍ തിരിമറി വരുത്തി മറ്റൊരിടത്തുനിന്നു ലഭിക്കുന്നതായി കാണിക്കുന്ന ബേസ് ഇറോഷന്‍ ആന്‍ഡ് പ്രോഫിറ്റ് ഷെയറിങ് (ബെപ്‌സ്) ഇല്ലാതാക്കാന്‍ ഒ.ഇ.സി.ഡി./ജി 20 ബെപ്‌സ് പദ്ധതി പ്രകാരമാണ് ഇത്തരമൊരു ഉടമ്പടിക്കു രൂപം നല്‍കിയത്. അന്തിമ ബെപ്‌സ് പദ്ധതി, ബെപ്‌സിനെ സമഗ്രമായി നേരിടുന്നതിനുള്ള 15 നടപടികള്‍ അംഗീകരിച്ചിട്ടുണ്ട്. അന്തിമ ബെപ്‌സ് പദ്ധതി നടപ്പാക്കാന്‍ 3000 ഉഭയകക്ഷി നികുതി ഉടമ്പടികളില്‍ മാറ്റം വരുത്തുന്നത് ഉള്‍പ്പെടെയുള്ള ശ്രമകരമായ പ്രവര്‍ത്തനം ആവശ്യമായി വന്നു. അത്തരമൊരു സാഹചര്യത്തില്‍ ബെപ്‌സ് ഇല്ലാതാക്കുന്നതിനായി, ബന്ധപ്പെട്ട എല്ലാ ഉഭയകക്ഷി നികുതി കരാറുകള്‍ക്കും ബാധകമാവുന്ന വിധത്തിലുള്ള ബഹുമുഖ ഉപാധിയായാണ് പുതിയ ഉടമ്പടിക്കു രൂപം നല്‍കിയിരിക്കുന്നത്. അത്തരം ഉപാധികളെക്കുറിച്ചു ചിന്തിക്കുന്നതിനായി ഒരു താല്‍ക്കാലിക ഗ്രൂപ്പിനെ നിയോഗിക്കുന്നതിനെ 2015 ഫെബ്രുവരിയില്‍ ജി20 ധനകാര്യമന്ത്രിമാരും കേന്ദ്ര ബാങ്ക് ഗവര്‍ണര്‍മാരും അംഗീകരിച്ചിരുന്നു.
മ്യാന്‍മര്‍ പ്രസിഡന്റിന്റെ ഔദ്യോഗിക സന്ദര്‍ശനത്തിനിടയില്‍  കൈമാറിയ ധാരണാപത്രങ്ങള്‍

1.മനുഷ്യകടത്ത് തടയുന്നതിനും, രക്ഷപ്പെടുത്തലിനും, തിരിച്ചെടുക്കലിനുമുള്ള സഹകരണത്തിനുള്ള ധാരണാപത്രം- ഇന്ത്യന്‍ അംബാസിഡര്‍ ആദരണീയനായ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 2. ഇന്ത്യാ ഗവണ്‍മെന്റും മ്യാന്‍മര്‍ റിപ്പബ്ലിക്ക് ഓഫ് യൂണിയന്റെ ഗവണ്‍മെന്റും തമ്മില്‍ ക്വിക്ക് ഇംപാക്ട് പ്രോജക്ട് (ക്യൂ.ഐ.പി)നുള്ള ഇന്ത്യന്‍ സഹായ ഗ്രാന്റുമായി ബന്ധപ്പെട്ട്- ഇന്ത്യന്‍ അംബാസിഡര്‍ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 3. രഖൈന്‍ സ്‌റ്റേറ്റ് ഗവണ്‍മെന്റും യാഗോംണിലെ ഇന്ത്യന്‍ എംബസിയും തമ്മില്‍ മറൂഖോ ടൗണ്‍ഷിപ്പ് ആശുപത്രിയില്‍ നീറ്റ് കക്കാചൂളയും ഗ്വാ ടൗണ്‍ഷിപ്പില്‍ വിത്തുസംഭരണഹൗസും ജലവിതരണ സംവിധാനവും രഖൈന്‍ സ്‌റ്റേറ്റ് വികസന പരിപാടിക്ക് കീഴില്‍ നിര്‍മ്മിക്കുന്നതിനുള്ള പദ്ധതികരാര്‍- ഇന്ത്യന്‍ അംബാസിഡര്‍ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 4. രഖൈന്‍ സ്‌റ്റേറ്റ് ഗവണ്‍മെന്റും യാംഗോണിലെ ഇന്ത്യന്‍ എംബസിയും തമ്മില്‍ രഖൈന്‍ സ്‌റ്റേറ്റിലെ അഞ്ചു ടൗണ്‍ഷിപ്പുകള്‍ക്ക് രഖൈന്‍ സ്‌റ്റേറ്റ് വികസന പരിപാടിയുടെ കീഴില്‍ സൗരോര്‍ജ്ജത്തിലൂടെയുള്ള വൈദ്യുതി വിതരണം ചെയ്യുന്നതിനുള്ള പദ്ധതി കരാര്‍- ഇന്ത്യന്‍ അംബാസിഡര്‍ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 5. രഖൈന്‍ സ്‌റ്റേറ്റ് ഗവണ്‍മെന്റും യാഗോണിലെ ഇന്ത്യന്‍ എംബസിയും തമ്മില്‍ ബുത്തേഡങ് ടൗണ്‍ഷിപ്പില്‍ രഖൈന്‍ സ്‌റ്റേറ്റ് വികസന പദ്ധതിക്ക് കീഴില്‍ ക്യാവ്‌ലങ് ഒഫില്‍ഫൈലു റോഡിന്റെയും ക്യാങ്തുങ് ക്യാവ് പങ് റോഡിന്റെയും നിര്‍മ്മാണത്തിനുള്ള പദ്ധതി കരാര്‍- ഇന്ത്യന്‍ അംബാസിഡര്‍ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 6. മിനിസ്ട്രി ഓഫ് സോഷ്യല്‍വെല്‍ഫെയര്‍, റിലീഫ് ആന്റ് റീസെറ്റില്‍മെന്റും യാഗോങിലെ ഇന്ത്യന്‍ എംബസിയും തമ്മില്‍ രഖൈന്‍ സ്‌റ്റേറ്റ് വികസന പരിപാടിക്ക് കീഴില്‍ പ്രീ സ്‌കൂളുകള്‍ നിര്‍മ്മിക്കുന്നതിനുള്ള പദ്ധതി കരാര്‍- ഇന്ത്യന്‍ അംബാസിഡര്‍ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 7. തടി കടത്തിനെതിരെ പോരാടുന്നതിനും കടുവകളുടെയും മറ്റു വന്യജീവികളുടെയും സംരക്ഷണത്തിനുള്ള സഹകരണത്തിനായുള്ള ധാരണാപത്രം- ഇന്ത്യന്‍ അംബാസിഡര്‍ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 8. ഇന്ത്യയും (എം.ഒ.പി.എന്‍.ജി) മ്യാന്‍മറും (മിനിസ്ട്രി ഓഫ് ഇലക്ട്രിസിറ്റി ആന്റ് എനര്‍ജി)യും തമ്മില്‍ പെട്രോളിയം ഉല്‍പ്പന്നങ്ങളുടെ മേഖലയിലെ സഹകരണത്തിനുള്ള ധാരണാപത്രം-റിപ്പബ്ലിക്ക് ഓഫ് ഇന്ത്യയിലെ പെട്രോളിയം പ്രകൃതിവാതക മന്ത്രാലയം ജോയിന്റ് സെക്രട്ടറി ശ്രീ സുനില്‍കുമാറും(ഇന്ത്യയ്ക്ക് വേണ്ടി)-ഇലക്ട്രിസിറ്റി ആന്റ് എനര്‍ജി മന്ത്രാലയത്തിന്റെ ഓയില്‍, ഗ്യാസ് പ്ലാനിംഗ് വകുപ്പ് ഡയറക്ടര്‍ ജനറല്‍ യു. താന്‍ സായും തമ്മില്‍- ഇന്ത്യന്‍ അംബാസിഡര്‍ ശ്രീ സൗരഭ് കുമാറും – മ്യാന്‍മര്‍ അംബാസിഡര്‍ മോ ക്വാങ് ആങും തമ്മില്‍ ഒപ്പിട്ടു. 9. റിപ്പബ്ലിക്ക് ഓഫ് ഇന്ത്യയുടെ കമ്മ്യൂണിക്കേഷന്‍ മന്ത്രാലയവും മ്യാന്‍മറിലെ മിനിസ്ട്രി ഓഫ് ട്രാന്‍സ്‌പോര്‍ട്ട് ആന്റ് കമ്മ്യൂണിക്കേഷനും തമ്മില്‍ ആശയവിനിമയമേഖലയിലെ സഹകരണത്തിനുള്ള ധാരണാപത്രം- കമ്മ്യൂണിക്കേഷന്‍ മന്ത്രാലയം സെക്രട്ടറി ശ്രീ. അന്‍ഷു പ്രകാശും – മ്യാന്‍മര്‍ അംബാസിഡര്‍ ശ്രീ. മോ ക്വാങ് ആങും തമ്മില്‍ ഒപ്പിട്ടു.
നേപ്പാള്‍ പ്രധാനമന്ത്രിയുമായി പ്രധാനമന്ത്രി സംസാരിച്ചു; ബീഹാറില്‍നിന്നുള്ള യുവാവ് കൊല്ലപ്പെട്ട സംഭവത്തെ അപലപിച്ചു

നേപ്പാള്‍ പൊലീസിന്റെ വെടിവെപ്പില്‍ ബീഹാറില്‍നിന്നുള്ള യുവാവ് കൊല്ലപ്പെട്ട സംഭവത്തില്‍ പ്രധാനമന്ത്രി ശ്രീ.നരേന്ദ്ര മോദി നടുക്കവും ദുഃഖവും രേഖപ്പെടുത്തി. നേപ്പാള്‍ പ്രധാനമന്ത്രി ശ്രീ.കെ.പി ഒലിയുമായി പ്രധാനമന്ത്രി സംസാരിച്ചു. സംഭവത്തില്‍ ആശങ്കയറിയിച്ച പ്രധാനമന്ത്രി വിശദാംശങ്ങളാരാഞ്ഞു. ഇന്ത്യയില്‍നിന്ന് ഇന്ധനവും മറ്റ് അവശ്യവസ്തുക്കളും ലഭ്യമാവുന്നതില്‍ തടസ്സമൊന്നുമുണ്ടാവില്ലെന്ന് പ്രധാനമന്ത്രി ഉറപ്പു നല്‍കി. അതേസമയം പ്രശ്‌നത്തിന് എത്രയും വേഗത്തില്‍ ഫലപ്രദമായ പരിഹാരംകാണാന്‍ പ്രധാനമന്ത്രി നേപ്പാള്‍ നേതാക്കളോടാവശ്യപ്പെട്ടു.
ജാലിയന്‍വാലാബാഗ് കൂട്ടക്കൊലയിലെ രക്തസാക്ഷികള്‍ക്ക് പ്രധാനമന്ത്രി പ്രണാമം അര്‍പ്പിച്ചു

ജാലിയന്‍വാലാബാഗ് കൂട്ടക്കൊലയിലെ രക്തസാക്ഷികള്‍ക്ക് പ്രധാനമന്ത്രി ശ്രീ നരേന്ദ്ര മോദി പ്രണാമം അര്‍പ്പിച്ചു. ”ഈ ദിവസം ജാലിയന്‍വാലാബാഗില്‍ നിഷ്‌കരുണം കൊല്ലപ്പെട്ട രക്തസാക്ഷികളെ ഞാന്‍ നമിക്കുന്നു. അവരുടെ ധൈര്യവും ത്യാഗവും നമ്മള്‍ ഒരിക്കലും മറക്കില്ല. അവരുടെ ധീരത വരും വര്‍ഷങ്ങളിലും ഇന്ത്യക്കാരെ പ്രചോദിപ്പിക്കും ‘, പ്രധാനമന്ത്രി പറഞ്ഞു.
വ്യാവസായിക സാങ്കേതിക വിദ്യയില്‍ ഇന്ത്യ ദക്ഷിണ കൊറിയ സഹകരണം

വ്യാവസായിക സാങ്കേതിക വിദ്യയിലും, അപ്ലൈഡ് സയന്‍സിലും സഹകരണം ഉറപ്പുവരുത്തുന്നതിനായി ഇന്ത്യയും ദക്ഷിണ കൊറിയയും തമ്മിലുള്ള ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിലയിരുത്തി. ദക്ഷിണ കൊറിയന്‍ പ്രസിഡന്റ് 2018 ജൂലായ് 9 ന് ഇന്ത്യ സന്ദര്‍ശിച്ച വേളയിലാണ്് ന്യൂഡല്‍ഹിയില്‍ വച്ച് ഇതുസംബന്ധിച്ച ധാരണാപത്രം ഒപ്പുവച്ചത്. സുസ്ഥിര വികസനവും മെച്ചപ്പെട്ട ജീവിത ഗുണനിലവാരവും പ്രോത്സാഹിപ്പിക്കുന്നതിനായി അപ്ലൈഡ് സയന്‍സ് ആന്‍ഡ് ഇന്‍ഡസ്ട്രിയല്‍ ടെക്‌നോളജി മേഖലകളില്‍ ഉഭയകക്ഷി സഹകരണം പ്രോത്സാഹിപ്പിക്കുക എന്നതാണ് ഈ ധാരണാപത്രത്തിന്റെ ലക്ഷ്യം.
ഗ്ലാസ്‌ഗോയിൽ നടന്ന സി ഓ പി  26 ഉച്ചകോടിയിൽ ‘ആക്ഷൻ ആൻഡ് സോളിഡാരിറ്റി-ദി ക്രിട്ടിക്കൽ ഡെക്കഡ്’ എന്ന വിഷയത്തിൽ പ്രധാനമന്ത്രിയുടെ പ്രസംഗം

ശ്രേഷ്ഠരെ , എന്റെ സുഹൃത്ത് ബോറിസ്,പൊരുത്തപെടലെന്ന പ്രധാന വിഷയത്തിൽ എന്റെ കാഴ്ചപ്പാടുകൾ അവതരിപ്പിക്കാൻ എനിക്ക് അവസരം നൽകിയതിന് നന്ദി! ആഗോള കാലാവസ്ഥാ ചർച്ചയിൽ ലഘൂകരണം പോലെ പൊരുത്തപ്പെടലിന് പ്രാധാന്യം ലഭിക്കുന്നില്ല. കാലാവസ്ഥാ വ്യതിയാനം കൂടുതൽ ബാധിക്കുന്ന വികസ്വര രാജ്യങ്ങളോടുള്ള അനീതിയാണ് ഇത് . ഇന്ത്യയുൾപ്പെടെ മിക്ക വികസ്വര രാജ്യങ്ങളിലെയും കർഷകർക്ക് കാലാവസ്ഥ ഒരു വലിയ വെല്ലുവിളിയാണ് – വിളകളുടെ രീതി മാറുകയാണ്, അകാല മഴയും വെള്ളപ്പൊക്കവും അല്ലെങ്കിൽ അടിക്കടിയുള്ള കൊടുങ്കാറ്റും മൂലം വിളകൾ നശിച്ചു കൊണ്ടിരിക്കുന്നു. കുടിവെള്ള സ്രോതസ്സുകൾ മുതൽ താങ്ങാനാവുന്ന ഭവനങ്ങൾ വരെ, ഇവയെല്ലാം കാലാവസ്ഥാ വ്യതിയാനത്തെ പ്രതിരോധിക്കുന്നതാക്കി മാറ്റേണ്ടതുണ്ട്. ശ്രേഷ്ഠരെ , ഈ സന്ദർഭത്തിൽ എനിക്ക് മൂന്ന് വീക്ഷണങ്ങളുണ്ട്. ആദ്യം, നമ്മുടെ വികസന നയങ്ങളുടെയും പദ്ധതികളുടെയും ഒരു പ്രധാന ഭാഗമായി പൊരുത്തപ്പെടുത്തൽ മാറ്റണം. 'നൽ സേ ജൽ'- എല്ലാവർക്കും ടാപ്പ് വെള്ളം , 'സ്വച്ഛ് ഭാരത്'- ശുചിത്വ ഭാരത യജ്ഞം , 'ഉജ്ജ്വല'- ഇന്ത്യയിലെ എല്ലാവർക്കും ശുദ്ധമായ പാചക ഇന്ധനം തുടങ്ങിയ പദ്ധതികൾ നമ്മുടെ ആവശ്യക്കാരായ പൗരന്മാർക്ക് അനുരൂപീകരണ ആനുകൂല്യങ്ങൾ മാത്രമല്ല, അവരുടെ ജീവിതത്തിന്റെ ഗുണനിലവാരം മെച്ചപ്പെടുത്തുകയും ചെയ്തു. രണ്ടാമതായി, പല പരമ്പരാഗത സമൂഹങ്ങൾക്കും പ്രകൃതിയുമായി ഇണങ്ങി ജീവിക്കാൻ മതിയായ അറിവുണ്ട്. നമ്മുടെ പൊരുത്തപ്പെടൽ നയങ്ങളിൽ ഈ പരമ്പരാഗത രീതികൾക്ക് അർഹമായ പ്രാധാന്യം നൽകണം. അറിവിന്റെ ഈ ഒഴുക്ക് പുതിയ തലമുറയ്ക്ക് കൈമാറുന്നതിനായി സ്കൂൾ സിലബസിൽ കൂടി ഉൾപ്പെടുത്തണം. പ്രാദേശിക സാഹചര്യങ്ങൾക്കനുസൃതമായി ജീവിതശൈലി സംരക്ഷിക്കുന്നതും പൊരുത്തപ്പെടുത്തലിന്റെ ഒരു പ്രധാന സ്തംഭമാണ്. മൂന്നാമതായി, പൊരുത്തപ്പെടുത്തൽ രീതികൾ പ്രാദേശികമായിരിക്കാം, എന്നാൽ പിന്നാക്ക രാജ്യങ്ങൾക്ക് അവയ്ക്ക് വേണ്ട ആഗോള പിന്തുണ ലഭിക്കണം. പ്രാദേശിക പൊരുത്തപ്പെടുത്തലിനുള്ള ആഗോള പിന്തുണ എന്ന ആശയത്തോടെ, ദുരന്തത്തെ പ്രതിരോധിക്കുന്ന അടിസ്ഥാനസൗകര്യ ഉദ്യമം ( സി‌ഡി‌ആർ‌ഐ) യ്‌ക്കായുള്ള സഖ്യത്തിന് ഇന്ത്യ മുൻകൈ എടുത്തിരുന്നു. എല്ലാ രാജ്യങ്ങളും ഈ സംരംഭത്തിൽ ചേരാൻ ഞാൻ അഭ്യർത്ഥിക്കുന്നു. നന്ദി.
ദേശീയോദ്ഗ്രഥനത്തിനായി സര്‍ദാര്‍ പട്ടേല്‍ പുരസ്‌ക്കാരം പ്രധാനമന്ത്രി പ്രഖ്യാപിച്ചു

ദേശീയോദ്ഗ്രഥനത്തിനുള്ള സര്‍ദാര്‍ പട്ടേല്‍ പുരസ്‌ക്കാരം പ്രധാനമന്ത്രി ശ്രീ. നരേന്ദ്ര മോദി കെവാദിയയില്‍ നടന്ന ഡി.ജി.പി/ഐ.ജി.പിമാരുടെ കോണ്‍ഫറന്‍സില്‍ പ്രഖ്യാപിച്ചു. ദേശീയോദ്ഗ്രഥനത്തിനായി നല്‍കുന്ന മികച്ച സംഭാവനകള്‍ മുന്‍നിര്‍ത്തിയാണ് പുരസ്‌ക്കാരം നല്‍കുക. ‘ഇന്ത്യയെ ഏകീകരിക്കുന്നതിനായി സര്‍ദാര്‍ പട്ടേല്‍ തന്റെ ജീവിതം സമര്‍പ്പിച്ചു. ദേശീയോദ്ഗ്രഥനത്തിനായുള്ള ദേശീയ പുരസ്‌കാരം സര്‍ദാര്‍ പട്ടേലിന് അനുയോജ്യമായ ശ്രദ്ധാഞ്ജലിയാകും. ഇന്ത്യയുടെ ഐക്യവും ദേശീയോദ്ഗ്രഥനവും മുന്നോട്ടുകൊണ്ടുപോകുന്നതിന് കൂടുതല്‍ ജനങ്ങളെ പ്രചോദിപ്പിക്കാനും അതിന് സാധിക്കും’, പ്രധാനമന്ത്രി പറഞ്ഞു.
ഭാരത പരിക്രമ പദയാത്ര വിജയകരമായി പൂര്‍ത്തിയാക്കിയ ശ്രീ. സീതാറാം കെദിലയ പ്രധാനമന്ത്രിയെ സന്ദര്‍ശിച്ചു

ഭാരത പരിക്രമ പദയാത്ര വിജയകരമായി പൂര്‍ത്തിയാക്കിയ ശ്രീ. സീതാറാം കെദിലയ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. കന്യാകുമാരിയില്‍നിന്ന് 2012 ഓഗസ്റ്റ് ഒന്‍പതിനു പുറപ്പെട്ട് ഈ വര്‍ഷം ജൂലൈ ഒമ്പതിന് കന്യാകുമാരിയില്‍ തിരിച്ചെത്തിയതോടെയാണു പരിക്രമ പദയാത്ര പൂര്‍ത്തിയായതെന്നു ശ്രീ. കെദിലയ വ്യക്തമാക്കി. യാത്രയ്ക്കിടെ 9,000 ഗ്രാമങ്ങള്‍ സന്ദര്‍ശിച്ചുവെന്ന് അദ്ദേഹം വെളിപ്പെടുത്തി. 20,000 ഗ്രാമങ്ങളില്‍ക്കൂടി യാത്രയുടെ സന്ദേശം എത്തിക്കാന്‍ സാദിച്ചുവെന്നും ശ്രീ. കെദിലയ പറഞ്ഞു. യാത്രയ്ക്കിടെ ലക്ഷക്കണക്കിനു കര്‍ഷകരുമായും ഗ്രാമീണ യുവാക്കളുമായും അദ്ദേഹം ആശയവിനിമയം നടത്തി. ശ്രീ. കെദിലയയുടെ ഉദ്യമത്തെ അഭിനന്ദിച്ച പ്രധാനമന്ത്രി, ഭാവിപ്രവര്‍ത്തനങ്ങള്‍ക്ക് ആശംസകള്‍ നേരുകയും ചെയ്തു.
ഗുരു രവിദാസ് ജയന്തി ദിനത്തില്‍  പ്രധാനമന്ത്രിയുടെ ശ്രദ്ധാഞ്ജലി

ഗുരു രവിദാസ് ജയന്തി ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ഗുരു രവിദാസിന് ശ്രദ്ധാഞ്ജലി അര്‍പ്പിച്ചു. ”ഗുരു രവിദാസ് ജയന്തി ദിനത്തില്‍ ഞാന്‍ ഗുരു രവിദാസ്ജിയെ വണങ്ങുന്നു. അദ്ദേഹത്തിന്റെ ശുദ്ധമായ ചിന്തകള്‍ക്കും ആദര്‍ശങ്ങള്‍ക്കും നമ്മുടെ സമൂഹത്തില്‍ ഗാഢമായ സ്വാധീനമുണ്ട്. ഇന്ത്യയുടെ സംസ്‌ക്കാരത്തിന്റെയും, ധര്‍മ്മ ചിന്തയുടെയും കേന്ദ്രമായ ഐക്യം, തുല്യത, സഹാനുഭൂതി തുടങ്ങിയ മൂല്യങ്ങള്‍ക്കാണ് ഗുരു രവിദാസ്ജി ഊന്നല്‍ നല്‍കിയത്”, പ്രധാനമന്ത്രി പറഞ്ഞു.
‘യുനൈറ്റിങ് ഇന്ത്യ: സര്‍ദാര്‍ പട്ടേല്‍’ പ്രദര്‍ശനം പ്രധാനമന്ത്രി ഉദ്ഘാടനം ചെയ്തു

‘യുനൈറ്റിങ് ഇന്ത്യ: സര്‍ദാര്‍ പട്ടേല്‍’ ഡിജിറ്റല്‍ പ്രദര്‍ശനം ന്യൂഡെല്‍ഹി പ്രഗതി മൈതാനത്തില്‍ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. വിവിധ സംസ്ഥാനങ്ങളിലെ ജനങ്ങള്‍ക്കു പരസ്പരം അറിയാന്‍ അവസരമൊരുക്കുകവഴി നാനാത്വത്തില്‍ ഏകത്വമെന്ന ആശയം പ്രചരിപ്പിക്കുന്നതിനായുള്ള ‘ഏക ഭാരതം, ശ്രേഷ്ഠ ഭാരതം’ പദ്ധതി പ്രധാനമന്ത്രി ഉദ്ഘാടനം ചെയ്തു. രണ്ടു സംസ്ഥാനങ്ങള്‍ തമ്മിലുള്ള ആറു ധാരണാപത്രങ്ങള്‍ പരിപാടിയില്‍ ഒപ്പുവെക്കപ്പെട്ടു. ചടങ്ങില്‍ പ്രസംഗിച്ച പ്രധാനമന്ത്രി, സര്‍ദാര്‍ പട്ടേലിനു ശ്രദ്ധാഞ്ജലിയര്‍പ്പിച്ചു. അദ്ദേഹം രാഷ്ട്രത്തിനായി നല്‍കിയതു മഹത്തായ സംഭാവനകളാണെന്നും അതുപോലുള്ള വ്യക്തികളെ ഒരിക്കലും മറക്കാന്‍ സാധിക്കില്ലെന്നും പ്രധാനമന്ത്രി പറഞ്ഞു. പ്രാദേശിക രാജാക്കന്‍മാരെ കാര്യങ്ങള്‍ ബോധ്യപ്പെടുത്തി ഇന്ത്യയെ ഏകോപിപ്പിക്കുന്നതില്‍ സര്‍ദാര്‍ പട്ടേല്‍ വഹിച്ച പങ്കിനെക്കുറിച്ചു ശ്രീ. നരേന്ദ്ര മോദി വിശദീകരിച്ചു. ‘ഏകഭാരതം, ശ്രേഷ്ഠഭാരതം’ പദ്ധതിക്ക് എങ്ങനെ വിവിധ സംസ്ഥാനങ്ങളിലെ ജനങ്ങള്‍ തമ്മിലുള്ള ബന്ധം മെച്ചപ്പെടുത്താന്‍ സാധിക്കുമെന്നതിന് ഏറെ ഉദാഹരണങ്ങള്‍ പ്രധാനമന്ത്രി ഉയര്‍ത്തിക്കാട്ടി.
ഐ.ഐ.ടി. ഗാന്ധിനഗര്‍ ക്യാംപസ് പ്രധാനമന്ത്രി നാടിനു സമര്‍പ്പിച്ചു

ഐ.ഐ.ടി. ഗാന്ധിനഗര്‍ ക്യാംപസ് പ്രധാനമന്ത്രി ശ്രീ. നരേന്ദ്ര മോദി നാടിനു സമര്‍പ്പിച്ചു. അദ്ദേഹം, പ്രധാനമന്ത്രി ഗ്രാമീണ ഡിജിറ്റല്‍ സാക്ഷരത അഭിയാന്‍ പദ്ധതി പ്രകാരം പരിശീലനം നേടുന്നവര്‍ക്ക് ആശംസകള്‍ നേരുകയും ചെയ്തു. ഗാന്ധിനഗറില്‍ ഏറെ ഐ.ഐ.ടി.ക്കാര്‍ പങ്കെടുത്ത പൊതുയോഗത്തില്‍ പ്രധാനമന്ത്രി പ്രസംഗിക്കുകയും ചെയ്തു. ‘നിങ്ങളെല്ലാം ഐ.ഐ.ടിയന്‍മാരാണ്. എന്നാല്‍ ഞാന്‍ ചെറുപ്പത്തില്‍ ചായ വില്‍ക്കുന്ന ”ടീയന്‍’ ആയിരുന്നു. ഏതാനും വര്‍ഷങ്ങള്‍ക്കുമുമ്പ് ഇതേ ദിവസമാണ് ഞാന്‍ മുഖ്യമന്ത്രിയായി ആദ്യം അധികാരമേറ്റത്. അതിനുമുമ്പ് ഞാന്‍ എം.എല്‍.എ. ആയിട്ടില്ല. എന്തു ചെയ്താലും അതു കഴിവിന്റെ പരമാവധി നന്നായി ചെയ്യുമെന്നാണു ഞാന്‍ കൈക്കൊണ്ടിട്ടുള്ള തീരുമാനം.’, പ്രധാനമന്ത്രി പറഞ്ഞു. സമൂഹത്തിലെ എല്ലാ വിഭാഗങ്ങള്‍ക്കിടയിലും എല്ലാ പ്രായക്കാര്‍ക്കിടയിലും ഡിജിറ്റല്‍ സാക്ഷരത പ്രചരിപ്പിക്കാനുള്ള പ്രവര്‍ത്തനം നടന്നുവരികയാണെന്നു ശ്രീ. നരേന്ദ്ര മോദി പറഞ്ഞു. ഡിജിറ്റല്‍ ഇന്ത്യ സുതാര്യതയും ഫലപ്രദമായ സേവനലഭ്യതയും സദ്ഭരണവും ഉറപ്പുനല്‍കുന്നുവെന്നു ചൂണ്ടിക്കാട്ടിയ അദ്ദേഹം, ഇക്കാലത്തു ഡിജിറ്റല്‍ രംഗത്തു വ്യക്തികള്‍ തമ്മില്‍ വേര്‍തിരിവ് ഉണ്ടാകുന്നത് അംഗീകരിക്കാനാവില്ലെന്നു വ്യക്തമാക്കി. വിദ്യാഭ്യാസരംഗം പരീക്ഷാ കേന്ദ്രീകൃതമായിരിക്കരുതെന്നും പുതുമകള്‍ തേടിയുള്ളതാവണമെന്നും പ്രധാനമന്ത്രി പറഞ്ഞു.
ഇന്ത്യയും ഇസ്രയേലും തമ്മില്‍ ഇരട്ടനികുതി ഒഴിവാക്കാനുള്ള ഉടമ്പടി

ഇരട്ട നികുതി ഒഴിവാക്കാനും സാമ്പത്തിക തട്ടിപ്പ് തടയാനുമായി ഇന്ത്യയും ഇസ്രയേലും തമ്മില്‍ നിലവിലുള്ള ഉടമ്പടി ഭേദഗതിചെയ്തുകൊുള്ള തീരുമാനത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഈ ഉടമ്പടിയനുസരിച്ച് ബാങ്ക് വിവരങ്ങള്‍, ആഭ്യന്തരനികുതി അടയ്ക്കാത്തതുസംബന്ധിച്ച വിവരങ്ങള്‍ എന്നിവ ഇരുരാഷ്ട്രങ്ങളും പരസ്പരം കൈമാറും. ഇന്ത്യയില്‍ താമസിക്കുന്ന ഒരാളെക്കുറിച്ച് ഇസ്രയേല്‍ നല്‍കുന്ന വിവരങ്ങള്‍ ഇസ്രയേല്‍ അധികൃതരുടെ സമ്മതത്തോടെ ഇന്ത്യയിലെ നിയമപാലകര്‍ക്ക് കൈമാറാം. തിരിച്ചും ഇതേവിധത്തില്‍ വിവരങ്ങള്‍ കൈമാറാം. വിവരങ്ങള്‍ ദുരുപയോഗം ചെയ്യുന്നത് തടയാന്‍ നിയമത്തില്‍ വ്യവസ്ഥ ചെയ്തിട്ടുണ്ട്. ഇരട്ടനികുതി ഒഴിവാക്കാനായി ഇന്ത്യയും ഇസ്രയേലും തമ്മില്‍ ധാരണയായത് 1996ലാണ്. ഈ ചട്ടത്തിലെ വിവരങ്ങള്‍ കൈമാറുന്നതുസംബന്ധിച്ച വ്യവസ്ഥകള്‍ പ്രതിപാദിക്കുന്ന 27-ാം വകുപ്പാണ് ഇപ്പോള്‍ ഭേദഗതി ചെയ്തിരിക്കുന്നത്.
ഓസ്‌ട്രേലിയന്‍ വിദേശകാര്യമന്ത്രി കുമാരി ജൂലി ബിഷപ് എം.പി. പ്രധാനമന്ത്രിയെ സന്ദര്‍ശിച്ചു

ഓസ്‌ട്രേലിയന്‍ വിദേശകാര്യമന്ത്രി കുമാരി ജൂലി ബിഷപ് എം.പി. പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. പ്രധാനമന്ത്രി ടേണ്‍ബില്‍ 2017 ഏപ്രിലില്‍ നടത്തിയ വിജയകരമായ ഇന്ത്യാസന്ദര്‍ശനത്തെക്കുറിച്ച് ഓര്‍മിപ്പിച്ച പ്രധാനമന്ത്രി, 2014ല്‍ താന്‍ ഓസ്‌ട്രേലിയ സന്ദര്‍ശിച്ചതുമുതല്‍ ഉഭയകക്ഷിബന്ധം ഏറെ മെച്ചപ്പെട്ടിട്ടുണ്ടെന്നു ശ്രദ്ധയില്‍ പെടുത്തി. പ്രധാനമന്ത്രി മാല്‍കം ടേണ്‍ബില്ലിന്റെ സന്ദര്‍ശനം മുതല്‍ ഉഭയകക്ഷിബന്ധത്തിലുണ്ടായിട്ടുള്ള പുരോഗതി കുമാരി ബിഷപ്പ്, പ്രധാനമന്ത്രിയോടു വിശദീകരിച്ചു. പരസ്പര താല്‍പര്യമുള്ള മേഖലാതല, ആഗോള പ്രശ്‌നങ്ങള്‍ ഇരുവരും ചര്‍ച്ച ചെയ്തു. ഓസ്‌ട്രേലിയ രാജ്യാന്തര സൗരോര്‍ജ സഖ്യത്തില്‍ ചേര്‍ന്നതിനെ സ്വാഗതം ചെയ്ത പ്രധാനമന്ത്രി ശ്രീ. മോദി, ഓസ്‌ട്രേലിയയുടെ അംഗത്വം സഖ്യത്തിന് ഉണര്‍വു പകരുമെന്നു ചൂണ്ടിക്കാട്ടി.
മലയാള പുതുവര്‍ഷത്തിന്റെ ആദ്യ മാസമായ ചിങ്ങത്തിന്റെ തുടക്കത്തില്‍ പ്രധാനമന്ത്രിയുടെ ആശംസ

പ്രധാനമന്ത്രി ശ്രീ. നരേന്ദ്ര മോദി മലയാള പുതുവര്‍ഷത്തിന്റെ ആദ്യ മാസമായ ചിങ്ങത്തിന്റെ ആദ്യ ദിനത്തില്‍ ജനങ്ങള്‍ക്ക് ആശംസകള്‍ നേര്‍ന്നു. ”മലയാള നവവത്സരത്തിന്റ ആദ്യമാസമായ ചിങ്ങത്തിന്റെ തുടക്കത്തില്‍ മലയാളി സമൂഹത്തിന് എന്റെ ആശംസകള്‍. ഈ വര്‍ഷം സന്തോഷവും സമാധാനവും കൊണ്ടുവരുമാറാകട്ടെ”. പ്രധാനമന്ത്രി പറഞ്ഞു.
ലോക്‌സഭാ എം.പിയും മുന്‍ കേന്ദ്രമന്ത്രിയുമായ ശ്രീ. സുല്‍ത്താന്‍ അഹമ്മദിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ലോക്‌സഭാ എം.പിയും മുന്‍ കേന്ദ്രമന്ത്രിയുമായ ശ്രീ. സുല്‍ത്താന്‍ അഹമ്മദിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ലോക്‌സഭാ എം.പിയും മുന്‍ കേന്ദ്രമന്ത്രിയുമായ ശ്രീ. സുല്‍ത്താന്‍ അഹമ്മദിന്റെ നിര്യാണത്തില്‍ അനുശോചിക്കുന്നു. ദുഃഖാര്‍ത്തരായ അദ്ദേഹത്തിന്റെ കുടുംബാംഗങ്ങള്‍ക്കും അനുയായികള്‍ക്കും ഒപ്പമാണ് എന്റെ മനസ്സ്’, പ്രധാനമന്ത്രി പറഞ്ഞു.
2021 ലെ ലോക ഗുസ്തി ചാമ്പ്യൻഷിപ്പിൽ മെഡലുകൾ നേടിയ അൻഷു മാലിക്കിനെയും സരിതാ മോറിനെയും പ്രധാനമന്ത്രി അഭിനന്ദിച്ചു

2021 ലോക ഗുസ്തി ചാമ്പ്യൻഷിപ്പിൽ വെള്ളി മെഡൽ നേടിയ അൻഷു മാലിക്കിനെയും വെങ്കല മെഡൽ നേടിയ സരിതാ മോറിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു: " 2021 -ലെ ലോക ഗുസ്തി ചാമ്പ്യൻഷിപ്പിൽ വെള്ളി നേടിയതിന് അൻഷു മാലിക്കിനും വെങ്കലം നേടിയ സരിതാ മോറിനും അഭിനന്ദനങ്ങൾ. ഈ മികച്ച കായികതാരങ്ങൾക്ക് അവരുടെ ഭാവി ശ്രമങ്ങൾക്ക് ആശംസകൾ."
ബുദ്ധ സംസ്‌കാരവും പൈതൃകവും സംരക്ഷിക്കാനുള്ള ഇന്ത്യന്‍ അന്താരാഷ്ട്ര കേന്ദ്രത്തിന്റെ ശിലാസ്ഥാപനം നേപ്പാളിലെ ലുംബിനിയില്‍ നടന്നു

പ്രധാനമന്ത്രി നരേന്ദ്ര മോദിയും നേപ്പാള്‍ പ്രധാനമന്ത്രി ഷെര്‍ ബഹാദൂര്‍ ദൂബയും സംയുക്തമായി നേപ്പാളിലെ ലുംബിനിയിലെ സന്യാസ കേന്ദ്രത്തില്‍ ബുദ്ധ സംസ്‌കാരവും പൈതൃകവും സംരക്ഷിക്കുന്നതിനുള്ള ഇന്ത്യന്‍ അന്താരാഷ്ട്ര കേന്ദ്രത്തിന്റെ ശിലാസ്ഥാപനം നിര്‍വഹിച്ചു. ന്യൂഡല്‍ഹി കേന്ദ്രമാക്കി പ്രവര്‍ത്തിക്കുന്ന ഇന്റര്‍നാഷണല്‍ ബുദ്ധിസ്റ്റ് കോണ്‍ഫഡറേഷനും (ഐ ബി സി) ലുംബിനി ഡെവലപ്‌മെന്റ് ട്രസ്റ്റും (എല്‍ ടി ഡി) തമ്മിലുള്ള കരാര്‍ പ്രകാരം എല്‍ ടി ഡി നല്‍കിയ സ്ഥലത്ത് ഐബിസിയാണ് കേന്ദ്രം നിര്‍മിക്കുക. പ്രധാനപ്പെട്ട മൂന്ന് ബുദ്ധ വിഭാഗങ്ങളായ തെറവാദ, മഹായാന, വജ്രയാന എന്നിവയില്‍ നിന്നുള്ള സന്യാസിമാരുടെ നേതൃത്വത്തില്‍ നടന്ന ശിലാസ്ഥാപന ചടങ്ങുകള്‍ക്ക് ശേഷം ഇരു പ്രധാനമന്ത്രിമാരും ചേര്‍ന്ന് കേന്ദ്രത്തിന്റെ ഒരു മാതൃക പുറത്തിറക്കി. ആഗോള നിലവാരത്തിലുള്ള കേന്ദ്രത്തിന്റെ നിര്‍മാണം പൂര്‍ത്തിയാകുന്നതോടെ ലോകത്തെമ്പാടു നിന്നുമുള്ള ഭക്തര്‍ക്കും വിനോദ സഞ്ചാരികള്‍ക്കും ബുദ്ധമതത്തിന്റെ ആദ്ധ്യാത്മിക ചൈതന്യം അറിയാനും അനുഭവിക്കാനുമുള്ള അവസരം ലഭിക്കും. ആധുനിക സാങ്കേതിക വിദ്യകളും സൗകര്യങ്ങളും ഉപയോഗിച്ച് നിര്‍മിക്കുന്ന കേന്ദ്രത്തില്‍ വൈദ്യുതി, വെള്ളം, മാലിന്യ സംസ്‌കരണം തുടങ്ങിയവയുമായി ബന്ധപ്പെട്ട് പ്രശ്‌നങ്ങളൊന്നുമുണ്ടാകില്ല. കേന്ദ്രത്തില്‍ പ്രാര്‍ത്ഥനാ മുറികള്‍, ധ്യാന കേന്ദ്രങ്ങള്‍, ലൈബ്രറി, എക്‌സിബിഷന്‍ ഹാള്‍, കഫതീരിയ, ഓഫീസുകള്‍ തുടങ്ങിയ സൗകര്യങ്ങളുണ്ടാകും. –ND–
പാകിസ്ഥാനില്‍ നിന്നും മടങ്ങിയെത്തിയ ഗീത പ്രധാനമന്ത്രിയെ സന്ദര്‍ശിച്ചു

പത്തുവര്‍ഷം മുന്‍പ് അവിചാരിതമായി പാകാസ്ഥാനിലെത്തപ്പെട്ട വിഭിന്നശേഷിയുള്ള ഇന്ത്യക്കാരി ഗീത ഇന്ത്യയില്‍ മടങ്ങിയെത്തിയശേഷം 2015 ഒക്ടോബര്‍ 26ന് വൈകീട്ട് പ്രധാനമന്ത്രി ശ്രീ. നരേന്ദ്രമോദിയുമായി കൂടിക്കാഴ്ച നടത്തി. ” വീട്ടിലേക്ക് സ്വാഗതം ” ഗീത അദ്ദേഹത്തെ ഊഷ്മളമായി ആസ്ലേഷിക്കവെ പ്രധാനമന്ത്രി പറഞ്ഞു. ഗീതയുടെ കുടുംബത്തെ കണ്ടെത്തുന്നതിന് എല്ലാവിധ പരിശ്രമങ്ങളും നടത്തുമെന്നും, ഗീതയെ സംരക്ഷിക്കുമെന്നും പ്രധാനമന്ത്രി ഉറപ്പുനല്‍കി. ” എല്ലാ ഇന്ത്യക്കാരും നിന്നെ സംരക്ഷിക്കും.” പ്രധാനമന്ത്രി പറഞ്ഞു. സന്ദര്‍ശിക്കുന്നു. വര്‍ഷങ്ങളായി ഗീതയെ ദയാവായ്‌പോടും സ്‌നേഹത്തോടും കൂടി സംരക്ഷിച്ച കറാച്ചിയിലെ എദ്ദി ഫൗണ്ടേഷന്‍ സ്ഥാപക ബില്‍ക്കിസ് ബനോ എദ്ദിയെ പ്രധാനമന്ത്രി അഭിനന്ദിച്ചു. എദ്ദി ഫൗണ്ടേഷന് ബഹുമാന സൂചകമായി ഇന്ത്യ ഒരുകോടി രൂപ നല്‍കുമെന്ന് പ്രധാനമന്ത്രി പ്രഖ്യാപിച്ചു. ഗീതയെ സംരക്ഷിച്ചതിനല്ല; ഫൗണ്ടേഷന്‍ ചെയ്തുകൊണ്ടിരിക്കുന്ന വിസ്മയജനകമായ പ്രവര്‍ത്തനങ്ങള്‍ക്കാണ് ഇതെന്നും പ്രധാനമന്ത്രി പറഞ്ഞു. ഗുജറാത്തിലെ ജുനഗദിലെ ബാന്ത്വയിലാണ് ബില്‍ക്കിസ് ബനോ എദ്ദിയുടെ ജന്മസ്ഥലം എന്നറിഞ്ഞ പ്രധാനമന്ത്രി അവരേയും കുടുംബത്തെയും ജുനഗദ് സന്ദര്‍ശിക്കാന്‍ ക്ഷണിച്ചു. കേന്ദ്ര വിദേശകാര്യ-പ്രവാസികാര്യ വകുപ്പ് മന്ത്രി ശ്രീമതി. സുഷ്മ സ്വരാജും സന്നിഹിതയായിരുന്നു. ഗീതയോട് എദ്ദി ഫൗണ്ടേഷന്‍ കാണിച്ച സ്‌നേഹത്തെ ശ്രീമതി. സുഷ്മ സ്വരാജ് അഭിനന്ദിച്ചു.
പാരാലിമ്പിക്സ് ഗെയിംസിൽ ഹൈജമ്പിൽ വെങ്കല മെഡൽ നേടിയ ശരദ് കുമാറിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ഹൈജമ്പിൽ വെങ്കല മെഡൽ നേടിയ ശരദ് കുമാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. "അജയ്യനായ ശരദ് കുമാർ തന്റെ വെള്ളി മെഡൽ നേട്ടത്തിലൂടെ ഓരോ ഇന്ത്യക്കാരന്റെയും മുഖത്ത് പുഞ്ചിരി സമ്മാനിച്ചു . അദ്ദേഹത്തിന്റെ ജീവിതയാത്ര പലരെയും പ്രചോദിപ്പിക്കും. അദ്ദേഹത്തിന് അഭിനന്ദനങ്ങൾ. !"
കോവിഡ്-19 സംബന്ധിച്ചു ഗവണ്‍മെന്റ് പൂര്‍ണമായും ജാഗ്രതയിലെന്നു പ്രധാനമന്ത്രി

കോവിഡ്-19 നോവല്‍ വൈറസ് ബാധ സംബന്ധിച്ചു ഗവണ്‍മെന്റ് പൂര്‍ണമായും ജാഗ്രതയിലെന്നു പ്രധാനമന്ത്രി ശ്രീ. നരേന്ദ്ര മോദി. എല്ലാവരുടെയും സുരക്ഷ ഉറപ്പുവരുത്തുന്നതിനായി മന്ത്രാലയങ്ങളും സംസ്ഥാനങ്ങളും വിവിധ നടപടികള്‍ സ്വീകരിച്ചതായി പ്രധാനമന്ത്രി ട്വീറ്റ് ചെയ്തു. പരിഭ്രാന്തരാകേണ്ടെന്നും അത്യാവശ്യമല്ലാത്ത യാത്രകള്‍ ഒഴിവാക്കണമെന്നും ആള്‍ക്കൂട്ടങ്ങള്‍ ഒഴിവാക്കണമെന്നും അദ്ദേഹം ആഹ്വാനംചെയ്തു. വരുംദിവസങ്ങളില്‍ കേന്ദ്ര മന്ത്രിമാര്‍ വിദേശ യാത്രകള്‍ നടത്തില്ലെന്നു പ്രധാനമന്ത്രി വെളിപ്പെടുത്തി.
പ്രധാനമന്ത്രി നരേന്ദ്ര മോദിയും ജപ്പാന്‍ പ്രധാനമന്ത്രി സുഗ യോഷിഹിഡെയും തമ്മിലുള്ള ടെലിഫോണ്‍ സംഭാഷണം

പ്രധാനമന്ത്രി ശ്രീ നരേന്ദ്ര മോദി ജപ്പാന്‍ പ്രധാനമന്ത്രി സുഗ യോഷിഹിഡെയുമായി ടെലിഫോണ്‍ സംഭാഷണം നടത്തി. ജപ്പാന്‍ പ്രധാനമന്ത്രിയായി നിയമിതനായ സുഗയെ അഭിനന്ദിച്ച പ്രധാനമന്ത്രി ലക്ഷ്യങ്ങള്‍ നേടുന്നതില്‍ വിജയിക്കണമെന്ന് ആശംസിച്ചു. ഇന്ത്യ-ജപ്പാന്‍ പ്രത്യേക നയ-ആഗോള പങ്കാളിത്തം കഴിഞ്ഞ കുറച്ച് വര്‍ഷങ്ങളായി ഏറെ മുന്നോട്ടുപോയെന്ന് ഇരുനേതാക്കളും സമ്മതിച്ചു. പരസ്പരം വിശ്വാസത്തെയും മൂല്യങ്ങളെയും അടിസ്ഥാനമാക്കി ഈ ബന്ധം കൂടുതല്‍ ശക്തിപ്പെടുത്താനുള്ള ആഗ്രഹം പ്രകടിപ്പിക്കുകയും ചെയ്തു. കോവിഡ് 19 മഹാമാരി ഉള്‍പ്പെടെയുള്ള ആഗോള പ്രതിസന്ധികള്‍ കണക്കിലെടുക്കുമ്പോള്‍ ഇന്നത്തെ കാലത്ത് ഇരു രാജ്യങ്ങളും തമ്മിലുള്ള പങ്കാളിത്തം കൂടുതല്‍ പ്രസക്തമാണെന്ന് ഇരു നേതാക്കളും പറഞ്ഞു. സ്വതന്ത്രവും വിശാലവും എല്ലാവരെയും ഉൾക്കൊള്ളുന്നതുമായ ഇന്തോ-പസഫിക് മേഖലയുടെ സാമ്പത്തിക ഘടനയ്ക്കായി വിതരണ ശൃംഖലയെ ശക്തിപ്പെടുത്തണമെന്നും, ഈ സാഹചര്യത്തില്‍, ഇന്ത്യയും ജപ്പാനും സമാന ചിന്താഗതിക്കാരായ മറ്റു രാജ്യങ്ങളും തമ്മിലുള്ള സഹകരണത്തെ സ്വാഗതം ചെയ്യണമെന്നും ഇരുനേതാക്കളും ഊന്നിപ്പറഞ്ഞു. ഇരുരാജ്യങ്ങളും തമ്മിലുള്ള സാമ്പത്തിക പങ്കാളിത്തത്തില്‍ ഉണ്ടായ പുരോഗതിയെ ഇരു നേതാക്കളും അഭിനന്ദിച്ചു. ഈ സാഹചര്യത്തില്‍, വിദഗ്ധ തൊഴിലാളികളുമായി ബന്ധപ്പെട്ട കരാര്‍ അന്തിമമാക്കിയതിനെ സ്വാഗതം ചെയ്യുകയും ചെയ്തു. കോവിഡ് -19 മഹാമാരി ആഗോളതലത്തിലുണ്ടാക്കുന്ന ആഘാതത്തിനുശേഷം സ്ഥിതി മെച്ചപ്പെടുമ്പോള്‍ വാര്‍ഷിക ഉഭയകക്ഷി ഉച്ചകോടിക്ക് ഇന്ത്യ സന്ദര്‍ശിക്കാനെത്തണമെന്നു പ്രധാനമന്ത്രി ജപ്പാന്‍ പ്രധാനമന്ത്രി സുഗയോട് ആവശ്യപ്പെട്ടു.
കാർത്തിക പൂർണിമയുടെയും ദേവ് ദീപാവലിയുടെയും വേളയിൽ പ്രധാനമന്ത്രിയുടെ  ആശംസ

കാർത്തിക പൂർണിമയുടെയും ദേവദീപാവലിയുടെയും അവസരത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ട്വീറ്റിൽ പ്രധാനമന്ത്രി പറഞ്ഞു; "ഇന്ത്യയുടെ പുരാതന സംസ്‌കാരത്തിന്റെയും ആത്മീയതയുടെയും പാരമ്പര്യത്തിന്റെയും പ്രതീകങ്ങളുടെ ഉത്സവമായ കാർത്തിക പൂർണിമയും ദേവ് ദീപാവലിയും ആശംസിക്കുന്നു. പുണ്യസ്നാനവും വിളക്ക് ദാനവുമായി ബന്ധപ്പെട്ട ഈ അവസരം എല്ലാവരുടെയും ജീവിതത്തിൽ പുതിയ ഊർജ്ജം പകരട്ടെ."
റഷ്യൻ ഫെഡറേഷന്റെ സെക്യൂരിറ്റി കൗൺസിൽ സെക്രട്ടറി  നിക്കോളായ് പത്രുഷെവ് പ്രധാനമന്ത്രി  നരേന്ദ്ര മോദിയെ സന്ദർശിച്ചു

റഷ്യൻ ഫെഡറേഷന്റെ സെക്യൂരിറ്റി കൗൺസിൽ സെക്രട്ടറി നിക്കോളായ് പത്രുഷെവ് പ്രധാനമന്ത്രി നരേന്ദ്ര മോദിയെ ന്യൂ ഡൽഹിയിൽ ഇന്ന് സന്ദർശിച്ചു വിദേശകാര്യമന്ത്രി , ദേശീയ സുരക്ഷാ ഉപദേഷ്ടാവ് എന്നിവവരൂമായി നേരത്തേ നടത്തിയ ഫലപ്രദമായ ചർച്ചകളെക്കുറിച്ച് സെക്രട്ടറി പട്രുഷെവ് പ്രധാനമന്ത്രിയോട് വിശദീകരിച്ചു, ഇന്ത്യയുമായുള്ള 'പ്രത്യേകവും വിശേഷാധികാരങ്ങളോട് കൂടിയതുമായ തന്ത്രപരമായ പങ്കാളിത്തം' കൂടുതൽ ആഴത്തിലാക്കാൻ റഷ്യയുടെ ശക്തമായ പ്രതിബദ്ധത അദ്ദേഹം പ്രകടിപ്പിച്ചു. മേഖലയിൽ വലിയ മാറ്റങ്ങൾ സംഭവിച്ചു കൊണ്ടിരിക്കുന്ന സമയത്ത് സെക്രട്ടറി പട്രുഷേവിന്റെ നേതൃത്വത്തിലുള്ള റഷ്യൻ സംഘത്തിന്റെ സന്ദർശനത്തെ പ്രധാനമന്ത്രി അഭിനന്ദിച്ചു. ഇന്ത്യ-റഷ്യ പങ്കാളിത്തത്തിൽ നിരന്തരമായ ശ്രദ്ധ ചെലുത്തിയതിന് പ്രസിഡന്റ് പുടിന് നന്ദി അറിയിക്കാൻ അദ്ദേഹം സെക്രട്ടറി പത്രൂഷേവിനോട് ആവശ്യപ്പെട്ടു. ഉഭയകക്ഷി ഉച്ചകോടിക്ക് സമീപഭാവിയിൽ പ്രസിഡന്റ് പുടിനെ ഇന്ത്യയിലേക്ക് സ്വാഗതം ചെയ്യാൻ താൻ കാത്തിരിക്കുകയാണെന്നും അദ്ദേഹം പറഞ്ഞു.
നീതിന്യായ രംഗത്തെ സഹകരണത്തിനായുള്ള ഇന്ത്യ-സാംബിയ ധാരണാപത്രത്തിനു മന്ത്രിസഭാ അനുമതി

നീതിന്യായ രംഗത്തെ സഹകരണത്തിനായുള്ള ഇന്ത്യ-സാംബിയ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. അടുത്തിടെയായി, ഇന്ത്യയും സാംബിയയും തമ്മിലുള്ള സാമൂഹിക, സാംസ്‌കാരിക, വാണിജ്യ ബന്ധം മെച്ചപ്പെട്ടുവരികയാണ്. നീതിന്യായ രംഗത്തു സഹകരിക്കുന്നതിനുള്ള കരാര്‍ ഒപ്പുവെക്കപ്പെടുന്നത് ഇരു രാജ്യങ്ങളും തമ്മിലുള്ള ബന്ധം മെച്ചപ്പെടുന്നതിനും നീതിന്യായ പരിഷ്‌കാരങ്ങള്‍ക്കു പുതിയ ദിശ പകരുന്നതിനും സഹായകമാകും.
സെക്രട്ടറിതലസംഘം പ്രധാനമന്ത്രി മുന്‍പാകെ ആശയങ്ങളും അഭിപ്രായങ്ങളും അവതരിപ്പിച്ചു

ഭരണത്തിന്റെ വിവിധ തലങ്ങളില്‍ പരിഷ്‌കാരങ്ങള്‍ സാധ്യമാക്കാന്‍ ഉതകുന്ന ആശയങ്ങള്‍ മുന്നോട്ടുവയ്ക്കണമെന്ന പ്രധാനമന്ത്രിയുടെ ആഹ്വാനം ഉള്‍ക്കൊണ്ട് ‘സ്വസ്ഥ് ഭാരത്, ശിക്ഷിത് ഭാരതി’നെക്കുറിച്ച് ഒരു സംഘം സെക്രട്ടറിമാര്‍ ആശയങ്ങളും അഭിപ്രായങ്ങളും പ്രധാനമന്ത്രി ശ്രീ. നരേന്ദ്ര മോദി മുമ്പാകെ അവതരിപ്പിച്ചു. കേന്ദ്രമന്ത്രിമാരായ ശ്രീ. രാജ്‌നാഥ് സിംങ്, ശ്രീ. മനോഹര്‍ പരീക്കര്‍, നീതി ആയോഗ് വൈസ് ചെയര്‍മാന്‍ ശ്രീ. അരവിന്ദ പനഗാരിയ എന്നിവരും സന്നിഹതരായിരുന്നു. അവതരണത്തിനുശേഷം സദസ്സിലെ പല അംഗങ്ങളും അവരുടെ അഭിപ്രായങ്ങളും വിശദീകരണങ്ങളും അവതരിപ്പിച്ചു. ഇതുവരെ, നാലു സംഘം സെക്രട്ടറിമാര്‍ പ്രധാനമന്ത്രി മുമ്പാകെ മെച്ചപ്പെട്ട ഭരണത്തിനായുള്ള ആശയങ്ങളുടെ അവതരണം നടത്തിക്കഴിഞ്ഞു.
പ്രധാനമന്ത്രി  ഗുജറാത്തിലെ പി എം  ഗരീബ് കല്യാൺ അന്ന യോജനയുടെ ഗുണഭോക്താക്കളുമായി ആഗസ്റ്റ് 3 ന്  സംവദിക്കും

പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ പ്രധാനമന്ത്രി ഗരീബ് കല്യാൺ അന്ന യോജനയുടെ ഗുണഭോക്താക്ക ളുമായി 2021 ആഗസ്റ്റ് 3 ന് ഉച്ചയ്ക്ക് 12:30 ന് വീഡിയോ കോൺഫറൻസിംഗിലൂടെ സംവദിക്കും. പദ്ധതിയെക്കുറിച്ച് കൂടുതൽ അവബോധം സൃഷ്ടിക്കുന്നതിനായി ഒരു ബഹുജന പങ്കാളിത്ത പരിപാടി സംസ്ഥാനത്ത് ആരംഭിക്കുകയാണ്. പ്രധാനമന്ത്രി ഗരീബ് കല്യാൺ അന്ന യോജനയെ കുറിച്ച് : കോവിഡ് -19 ന്റെ സാമ്പത്തിക ആഘാതം ലഘൂകരിക്കുന്നതിനും സഹായം നൽകുന്നതിനും പ്രധാനമന്ത്രി വിഭാവനം ചെയ്ത ഒരു ഭക്ഷ്യ സുരക്ഷാ ക്ഷേമ പദ്ധതിയാണ് പി എം ജി കെ വൈ . ഈ പദ്ധതി പ്രകാരം, ദേശീയ ഭക്ഷ്യ സുരക്ഷാ നിയമത്തിൽ ഉൾപ്പെടുന്ന എല്ലാ ഗുണഭോക്താക്കൾക്കും 5 കിലോഗ്രാം ഭക്ഷ്യധാന്യം വീതം ഓരോ വ്യക്തിക്കും അധികമായി നൽകും. . ഗുജറാത്ത് മുഖ്യമന്ത്രിയും ഉപമുഖ്യമന്ത്രിയും ചടങ്ങിൽ പങ്കെടുക്കും.